اعوذ بالله من الشيطان السلام عليكم ورحمة الله وبركاته الحمد لله حمدا كثيرا طيبا مباركا فيه غير مكفي ولا مكفور ولا مودع ولا مستغن عنه ربنا غير مكفي. عمري يا رب
عمري ما اقدر اكافئ نعمك ابدا مهما عملت. ابدا ابدا يا رب ولا مكفور. عمري يا رب ما اكحد نعمك ابدا. ابدا يا رب ولا مودع عمري ما ودع طريقك ابدا يا رب
عمري ما هسيبك ابدا يا رب عمري ما هسيب الطريق ده ابدا باذن الله يا رب ابدا ابدا يا رب ولا مستغنى عنه ربنا عمري ما اقدر استغنى عنك ابدا يا رب. انا ممكن استغنى عن نور عيني. انا ممكن استغنى عن النفس اللي بيدخل صدري. انا ممكن استغنى عن نبض قلبي. انما
ما اقدرش استغنى عنك يا رب الحمدلله الحمدلله عدد ما خلق الحمدلله ملء ما خلق الحمدلله عدد ما في السماوات وما في الارض الحمد لله عدد ما احصى كتابه والحمد لله على ما احصى كتابه. والحمد لله عدد كل شيء. والحمد لله ملء كل شيء
انتم عارفين يعني ايه؟ الحمد لله يا جماعة الحمد لله يعني الثناء على الله بحب. يعني انا قبل ما ابدأ اتكلم الليلة انا بقول له بحبك يا رب حبيبي يا الله. بحبك يا رب
وعايز كل واحد منكم دلوقتي بازن الله سبحانه وتعالى يقول لي احبك الله الذي احببتنا فيه. لان يعلم الله سبحانه وتعالى احبكم جميعا في الله. واسأل الله الملك سبحانه وتعالى ان
بهذا الحب مع رسول الله صلى الله عليه وسلم في الجنة. في اعلى درجات الجنة في الفردوس الاعلى. انه ولي ذلك والقادر عليه. امين. لو انتم في معي ان احنا اتقابلنا من اسبوعين يا جماعة. واتكلمنا عن كنوز منسية. كنوز ممكن تقلب حياتنا. زي البترول كده اللي في الخليج قبل ما يكتشف البترول
شوفوا كان حالتهم ازاي. لما اكتشفوا ان في كان كنوز تحت رجلهم ومش عارفين حياتهم اتقلبت تماما اتكلمنا عن الكنوز اللي لو احنا افتكرناها في حياتنا حياتنا هتتغير تماما. تماما. النهاردة يا جماعة عايزين نتكلم عن اخر حاجة اتكلمنا
المرة اللي فاتت لو انتم فاكرين قلنا نقرأ سورة مريم. نقوم الليل بسورة مريم. حد نفذ الوصية؟ حد قرأ الليل بسورة مريم؟ طب حس بايه؟ في بعض الناس يعني عندنا في المنصورة قالوا لي انت اشمعنا صورة مريم يعني عشان بنتك اسمها مريم. اخترت من كل سور القرآن سورة مريم؟ لأ يا جماعة. يا جماعة ده انا سميت بنت مريم
عشان صورة مريم مش قلت لكم صورة مريم عشان بنت مريم. احد زملائنا في الدعوة ربنا يبارك فيه يا رب. يعني خلف ابن فابن وهو صغير كده فيعني بعض الزملاء بيزوروه فبيقولوا له هو عامل ايه؟ بيقوم الليل ولا ايه؟ قال لهم بيقوم الليل ده قوام بكاء
مريم بنتي برضو يا جماعة قوامة بكاءة. فاي اخ منكم عايز يتجوز اخت قوامة بكاء. انا بنتي موجودة عندها سنتين كلها عشرين سنة اما تكون جهزت نفسك تكون الحمد لله البنت جهزت ومستنياك. يعني بنصلي على رسول الله صلى الله عليه وسلم في بداية هذه الحلقة
وبنقول يا جماعة ان تخيل الوقتي لو انت في مسجد المسجد ده ما انت شايف في حاجة لسة ما فيش نور فبدأ النور ييجي على خفيف. اول حاجة هتشوفها اكبر حاجة في المسجد. اللي هي عواميد المسجد. النور ييجي اكتر هتشوف المنبر. النور ييجي اكتر. هتشوف السجادة
النور هيفضل ييجي لغاية ما تشوف الدبانة الطايرة في الهوا. اهو انا جاي الليلة لكم وانتم قاعدين تسمعوا الوقت عشان عشان النور يجي عشان ربنا ينور لنا طريقنا اليه بقى. فانا عايز كل واحد منكم يقفل المحمول بتاعه. لأ يقفله تماما يا جماعة. ويفرغ قلبه
الكلمتين اللي احنا هنكلمهم عن ربنا الليلة بازن الله سبحانه وتعالى. ويركز معي مش بودانه يركز معي بقلبه يا جماعة. يركز معي. قال رسول الله صلى الله عليه وسلم ان الله لا
انظروا الى صوركم واجسامكم ولكن ينظر الى قلوبكم. يبقى فيه محل نزر الله وفيه محل نظر العبد. محل نظر العبد ماركة المحمول بتاعك وموديل اللبس بتاعك. وعفش الشقة بتاعك. وموديل العربية بتاعتك. والشهادة اللي انت خدتها. ده محل نظر العبد. انما محل
انظر الله هو قلبك. فانت هتعمل ايه عشان ربنا لما يطلع على قلبك يشوف اللي يخليه يحبك لما يشوف كل الانوار دي جوة قلبك عايزين النور يجي في حياتنا. الليلة هنتكلم ان شاء الله عن سورة مريم. الله! هنتكلم عن سورة مريم. اه يا جماعة. ليه بقى؟ لان المرة اللي فاتت قلنا نقرأها من غير ما نشرحها. المرة
عشان يبقى كلامنا عملي عشان يبقى توصياتنا عملية. عشان نبقى بنتابع بعض في الطريق الى الجنة فعلا بحق وحقيقي. هنشرح الصورة. والليلة ان شاء الله نصلي بها والاسبوع ده ان شاء الله نعيش معها. ونشوف بعد ما بدأنا نفهم كلام الملك
علاقة قلوبنا بالقرآن بقى شكلها ايه؟ حياتنا بقت مع القرآن شكلها ايه؟ يبقى هنشرح سورة مريم. اول حاجة هتلفت نظرنا في سورة مريم انك انت لو تشوف النص الاولاني والنص التاني بتوع الصورة هتفاجأ مفاجأة شديدة جدا. النص الاولاني تمانية وخمسين اية بيتكلموا عن عطاءات الله
وفتوحات الله ونفحات الله لاهل العبادة والطاعة ربنا يجعلنا منهم. والنص التاني بيتكلم عن عقوبات الله لاهل المعصية. النص الاولاني يخلي قلبك مليان رجاء. حاسس انك ماسك حتة من السما بايديك وانت معك مولاك. من كتر ما شفت قدرة مولاك. ازاي ربنا سبحانه وتعالى بيفرج بها كربات اولياؤه وبيعمل لهم معجزات
كرامات في حياتهم النص التاني لو قريته بقلبك هتترعب من زنوبك. لما تشوف ربنا ازاي بيتكلم عن عقوبة العصاة في جهنم. وعقوبة العصاة في الاخرة وعقوبة العصاة في اهلاك في الدنيا وفي الاخرة هتترعب من زنوبك. عايزين ندخل في سورة مريم يا جماعة. بس اول حاجة هتشد انتباهنا في سورة مريم
سورة الكهف اللي قبل سورة مريم سورة الكهف اللي قبل سورة مريم كلها حركة كلها. انت بتدخل السورة كده بتلاقي اهل الكهف ماشيين. هتمشي وراهم طبعا. هتلاقيهم ماشيين بعيد بعيد بعيد. وبعد كده يطلعوا على جبل
عالي وانت ماشي وراهم نفسك اتقطع من كتر الصعود على الجبل. لغاية ما يدخلوا الغار يناموا فيه. هتسيبهم وانت تعبان وبدأت تنهج. هتلاقي واحد جاحد ربنا ادى له جنتين وواحد موحد قاعد يدعوه الى الله وقاعدين يمشوا مع بعض. قعد يمشي معه عشان يدعوه الى الله. هتفضل ماشي وراهم لغاية ما نفسك؟ خلاص
ما عدتش قادر من كتر المشي. هتسيبهم هتفاجأ بسيدنا موسى. لا يمكن تسيب سيدنا موسى طبعا. سيدنا موسى رايح فين يا سيدنا موسى؟ لا ابرح حتى ابلغ مجمع البحرين همشي وراك يا سيدنا موسى حتى لو لاخر الدنيا تفضل ماشي وراه يقابل الخضر والرحلة الرهيبة الجميلة
بتاعة سيدنا موسى والقادر في سورة الكهف تخلص الرحلة انت خارج خلاص مش قادر. تعبان تلاقي زو القرنين. رايح فين؟ ياخدك من مغرب الكرة ارضية المشرق الكرة الارضية في الجهاد في سبيل الله. خلصت سورة الكهف اللي كلها حركة وكلها جهد وكلها انطلاق وكلها مجاهدة وكلها بزل خارج ما انت
قادر عايز تستريح. عايز واحة تستريح فيها. عايز حتة بقى تقعد تستريح فيها. اهي دي صورة مريم. واحة جميلة. تستريح فيها بعد سورة الكهف. اول صفحة في سورة مريم سيدنا زكريا في المحراب رافع ايديه وبيقول يا رب. تاني صفحة في سورة مريم السيدة مريم في المحراب وبتقول يا رب
بعد كده سيدنا ابراهيم واعتزركم وما تعبدون من دون الله ساب قومه كلهم وراح عشان يختلي مع الملك سبحانه وتعالى. بعد كده سيدنا موسى وهو على الجبل بيناجي الله سبحانه وتعالى. سورة كلها واحة جميلة ها فاحنا دلوقتي داخلين على واحة
ريح قلبك بقى كده وهدي قلبك وابدأ ادخل معي واحة سورة مريم عشان نرتب كلامنا وعشان نرتب وقتنا احنا هنتكلم في شعارات في انوار. هناخد من سورة مريم انوار ونتكلم عن كل نور عدة دقائق. اول نور هنتكلم
عنه كاف ها يا عين صاد النور التاني ولم اكن بدعائك رب شقيا. النور التالت هو علي هين النور الرابع اذا قضى امرا فانما يقول له كن فيكون النور الخامس وجعلني مباركا اينما كنت
النور السادس يا يحيى خذ الكتاب بقوة. النور السابع واذكر في الكتاب مريم. الله! هنتكلم عن مريم يا جماعة. هنتكلم عن مريم يا اختي هنتكلم عن هنتكلم عن البتول هنتكلم عن اطهر امرأة في تاريخ البشرية كلها. واذكر في الكتاب مريم. النور اللي بعد كده انه
انا بي حفي الله يا رب. الله يا رب على الحفاوة اللي انت استقبلتني بها يا رب. اول ما سبت الدنيا واول ما بعت المعاصي واول ما قطعت كل حاجة
وحطمت كل حاجز كان بيني وبينك وجريت عليك يا رب. جريت عليك باقول لك عجلت اليك ربي لترضى. جريت عليك باقول لك خلاص يا رب ما عادش في حياتي غيرك
عليك انت انه كان بي حفيا. استقبلتني بحفاوة قد ايه يا رب. احتفيت بي قد ايه يا رب. النور اللي بعد كده. وانذرهم يوم الحسرة النور اللي بعد كده وان منكم الا واردها كان على ربك حتما مقضيا. ايه يا عم فيه ايه؟ بالراحة علينا شوية
هي كل دي انوار كل دي انوار يا جماعة. كل كلمة في كل اية في كل سورة في القرآن نور. انا بتخيل ان سورة مريم دي تمانية وتسعين اية تمانية
مية وتسعين كلوب رباني. تمانية وتسعين كوكب دري رباني. كل ما بتقرا اية وتفهمها كلوب بينور. الاية التانية كلوب تاني كلوب تاني تتخيل انت ماشي في الطريق الى الله بينور لك تمانية وتسعين كلوب في طريقك الى الله
يا سلام! تتوه بعد كده! لا يمكن طبعا. فاحنا الوقتي هنتكلم عن شوية اضاءات على الطريق. قدر ما ربنا يتيح لنا. واخيرا ماذا انزل الليلة من الخزائن. اولا اول نور كاف هاء ياء عين صاد. ايه ده؟ ايه الكلمات دي يا جماعة؟ دي حروف. طب ربنا بيقول الحروف دي ليه؟ ما هو ربنا بيقول الحروف دي عشان يقول للي
بيقول القرآن ده مش كلام الملك. وللي بيحاربوا القرآن وللي بيعتدوا على القرآن بيقول لهم يعني انتم بتقولوا ان القرآن كلام بشر؟ اه كلام بشر. طيب خلاص انتم عاملين زي واحد قال ايه
قال ايه العربية دي؟ ده شوية صفيح وشوية كاوتش ومسامير طيب يا حبيب قلبي. ادي الصفيح اهو. وادي الكاوتش اهو وادي المسامير اهو. اعمل لنا عربية بقى مش انت شاطر اعمل لنا عربية. ادي الكاف وادي الهيه وادي الهيه وادي العين وادي الصبر. وادي الالف وادي اللام وادي الميم. اعملوا لنا قرآن. تقدروا؟ ما حدش يقدر ابدا. شفتم المعجزة
ربنا بيتحدى. وما دام الكلمة دي كلمة تحدي يبقى لازم تحسوا فيها يا جماعة بروح التحدي. يا جماعة لازم ما يبقاش عندنا هزيمة نفسية. يا جماعة يا جماعة في الحرب العالمية
هتلر حاصر اوروبا ست ساعات اكبر دول في اوروبا استسلمت بعد ست ساعات. احنا العالم كله بيحاربنا من تلتميت سنة ولسه امة صامدة واقفة. عارفين ليه؟ لان احنا اقوى دين في التاريخ. واقوى عقيدة على وجه الارض. دلوقتي احنا بنحارب في الدين بنحارب ليل نهار. والله لو
كان دين تاني غير دين الاسلام كان من الف سنة زمانه ابيد من على وجه الارض ييجي بقى اخ مسلا او واحد مسلا بيوعز الشباب يقول لهم يا جماعة يا اللي بتشربوا مسلا هيروين مسلا يعني ايه ما تسيبوش كل حاجة ولكن انزلوا مسلا لايه لحاجة اقل منه
ليه ليه يا جماعة؟ الله قادر. انت عايز تتوب من اي زنب؟ اجري عليه وقل له يا رب انت القادر يا رب. انت اللي تملك كل زرة في جسمي يا رب. انت اللي تملك
كل حاجة في يا رب. اعني على ان انا اسيب المخدرات عيني على ان انا اسيب السجاير عيني على ان انا اصلي الخمس فروض في الجامعة مع تكبيرة الاحرام. الله قادر يا جماعة. يبقى ازا كفيا عين صاد ده كلمة تحدي. لازم يبقى عندك ثقة. لا
كنت هتتحدى بحاجة ازاي الا لو انت واسق فيها لازم يبقى عندك ثقة. وانت عندك ثقة. ثقة اوعي تفتكري ان في حكم من احكام ربنا. اللي قال لك عليها هيؤدي الى ضرر
اوعى تفتكر ان لبسك الحجاب هيأخر جوازك. اوعي اوعى تفتكر ان صلاتك الفجر و نص ساعة قيام قبل الفجر هتعطل مزاكرتك. اوعى اوعى تفتكر ان اكلك للحلال. وعدم رضاك انك انت تدوق قرش حرام هيخلي ولادك تجوع. اوعوا يا جماعة اوعوا تفتكروا ان طريق ربنا
في اي مشقة او اي تعب. طريق ربنا يا جماعة فيه معونة من الملك. ولو الملك عانى هيحصل لك ايه بعد كده؟ ايه الكرب اللي هيحصل لك بعد كده؟ ده اول نور. النور التاني
الله! عيش معي بقلبك بقى. زي ما اتفقنا في الاول ولم اكن بدعائك ربي شقيا. ياه اول مرة قرأت الاية دي وقفت قدامها كده وقلت ياه ياه يا رب ده سيدنا زكريا بيقول لك
انا عمري ما دعيتك وشقيت مع دعائك يا رب انا عمري يا رب ما رفعت لك ايدي. وما فتحتليش الخزاين على مصراعيها يا رب انا عمري يا رب ما جريت عليك. وما خدتنيش وقربتني
ورفعتني وحفزتني ونجيتني انا عمري يا رب عمرك ما اتخليت عني لا يمكن يا رب. ما فيش مرة اتخليت عني ابدا يا رب ولم اكن بدعائك ربي شقيا. طول ما انا من يوم من اليوم اللي مشيت فيه في طريقك يا رب. انا عمري ما دقت اي شقاء او تعب. عايز
امش في طريقه امش في طريقه وانت تشوف العطاءات اللي بتتنزل على اللي ماشيين في طريقه. شوفوا يا جماعة يا جماعة صورة مريم بس عشان نبقى في الاول كده سورة مريم دي
جمعت كل اللي كانوا محرومين من الانجاب وانجبوا مريم جت امرأة عمران ما كانتش خلفت لغاية قد ايه وبعد كده رزقت مريم بعد كده سيدنا زكريا ما كانش بيخلف هو ولا مراته ورزق يحيى. بعد كده السيدة مريم ده ما فيش زوج اصلا ورزقت عيسى. بعد كده سيدنا ابراهيم اعتزل قومه
وهب الله له اسماعيل واسحاق. ذرية. فسورة مريم سورة اللي ما كانوش بيخلفوا. وبقدرة الله خلفوا. لما قالوا يا رب خلفوا. لما قالوا يا رب كلمة يا رب لم اكن بدعائك رب شقيا. انت معك سلاح. الدنيا دي معركة يا جماعة. الحياة دي معركة. ازاي تنزلوا معركة خطيرة زي دي
فيها الخسران فيها هيروح جهنم والعياذ بالله. ازاي تنزل معركة زي دي ما عكش سلاحك؟ ازاي تنزل معركة زي دي ما عكش اخطر سلاح في حياتك؟ سلاح يا رب. شف ربنا بيقول
ايه يا عبادي كلكم ضال الا من هديته. طب الحل ايه يا رب؟ فاستهدوني اهدكم. قولوا يا رب اهدنا يا رب. يا رب اهدنا وكل السامعين يا رب يعني يا رب قولوا يا رب وانا اهديكم. كلكم جائع الا من اطعمت. فاستطعموني قولوا يا رب ارزقنا وانت خير الرازقين. اطعمني
قولوا يا رب ربنا بيقول ان من غير يا رب ما فيش حاجة في حياتك هتتحل. عشان كده لو انا سألت اي حد منكم مين اعجز الناس واحد هيقول اللي عنده شلل رباعي. وواحد هيقول لأه اللي ما بيشوفش. واحد هيقول لأ ده اللي ما بيتكلمش. لأ الرسول قال غير كده
الرسول عليه الصلاة والسلام قال اعجز الناس من عجز عن الدعاء اللي عجز انه يبقى عنده مشكلة وما يقولش يا رب اللي عجز ان يبقى عنده ابتلاء وما ينامش بدري يصحى قبل الفجر بساعة يتوضى
ايديه ويقول له يا مولاي جيت لك يا مولاي السكك كلها اتقفلت في وشي يا مولاي. الابواب كلها اتقفلت في وشي يا مولاي. يا حبيب قلبي. يا حبيب قلبي انت خايف ان هو ما يرزقكش. خايف ما تلاقيش وزيفة! يا حبيب قلبي انت
عندك كم سنة؟ تلاتين سنة بقى له تلاتين سنة بيرزقك ليل نهار. ولسه بتشك انه يقدر يرزقك! يا اختي في يا جماعة انتم لسة شاكين في ايه يا جماعة لسة شاكين في قدرته. يا جماعة اجروا عليه. ولم اكن بدعائك ربي شقيا. شف سيدنا زكريا بيقول ايه لربنا
قال ربياني وهن العظم مني العزم اشد حتة في جسمه وهنت. امال باقي جسمه حصل فيه ايه؟ واشتعل الرأس شيبا. ما عدش يا رب في شعري شعرة واحدة يا رب
ما هيش بيضا حتى الجزور يا رب ولم اكن بدعائك رب شقيا. احنا الوقتي خلينا بعيد عن الصورة هنروح نجيب اعزم اطباء علاج العقم في العالم وقاعدين كلهم عاملين قنصلته وهندخل عليهم نقول لهم نقول لهم احنا معنا ملف يا جماعة. الملف طيب ورونا كده ملف الزوج
دول عايزين يخلفوا اه ملف الزوجة. السن كم سنة؟ اه تسعين سنة او مية سنة. ايه؟ تسعين سنة وميت سنة! انت جايب لي واحد عنده تسعين سنة عايز يخلف. ازاي؟ طيب
يعني طب ما طب اللي بعده طب الحالة الصحية وهن العزم مني واشتعل الرأس شيبا. انتم بتتكلموا ازاي؟ مستحيل. طب استنوا بس. طب اسمعوا ملف يمكن ملف الزوجة يساعد شوية. ملف الزوجة فيه ايه؟ وكانت امرأتي عاقرا. الله اكبر
كلهم هيقولوا مستحيل الا الملك هيقول هو علي هين. الملف اللي بعده امرأة شابة من غير زوج. ومطلوب يبقى لها ابن. كلهم هيقولوا مستحيل الا الملك هيقول هو علي هين. الله اكبر. هو علي هين. ربنا قال هو علي. علي ده ده النور التاني معنا
خدوا بالكم وهو مش عيب. هو صعب. انما على الله سهل. انت ممكن تنزل معك متين تلتميت جنيه. تنزل فتلاقي مسلا حاجة جميلة كده عجبتك بمية جنيه او متين جنيه فما تشتريهاش اقول لك ما اشترتهاش ليه ما انت معك فلوسها؟ تقول لي ما هانش علي
انما ربنا يا جماعة ما فيش حاجة ما تهونش عليه. سبحان الملك! ربنا اي عطاء! سبحانه! سبحان من يعطي العطاء ولا يبالي اه والله اي والله العزيم ياه ده انت لو افتكرت اداك قد ايه
ده انت لو افتكرت اطعمك قد ايه ده انت ده انت لو جارك عمل لك طبخة على صينية واطباق وجابها لك لغاية عندك بتفضل شهر تقول له انا مش عارف
تودي جمايلك فين ما فيش مرة تقولها لربنا انا مش عارف اودي افضالك علي فين يا رب؟ انا مش عارف انا انا يا رب مش عارف اقول لك ايه يا رب. انا ما عدتش عارف اقول لك ايه من كتر النعم اللي انت انعمت بها علي
هو علي هين يا سلام يا رب. يا سلام! القرآن يا جماعة كله روشتات عشان كده ربنا قال لك وهو ارحم الراحمين. يعني ايه ارحم الراحمين؟ يعني انا امي ربنا يبارك فيها يا رب. ربنا يبارك فيها ويمد في عمرها ويعين على برها. امي ارحم
طب تخيل كده لو امك مسلا يعني آآ عارفة دواء لمرض معين. وانت المرض ده جا لك والمرض ده تمكن من جسمك وعامل لك الام مبرحة وجريت عليها يا امي يا امي ودموعك في عينيك. انا مريض. انا تعبان. انا مش قادر. انا المرض انتشر في جسمي
هتعمل معك ايه ؟ هتديك الدواء فورا ولا لأ ؟ لان شف رحمتها بك قد ايه. ربك ارحم بك من امك ربك ارحم بك من امك. عايزين نعرف هو رحمته بنا قد ايه. عشان رحمته بنا اوسع من اي رحمة ادانا في القرآن. الروشتة القرآنية لعلاج
حكم ايه هي يا رب؟ انهم كانوا يسارعون في الخيرات ويدعوننا رغبا ورهبا وكانوا لنا خاشعين. اعبدوا هو يديك. اعبدوا. سيدنا زكريا لما ربنا ادى له الولد. سيدنا زكريا انا يا رب
يا رب بعد العمر ده كله بتديني ولد. انا يا رب ومراتي عاقر بتديني ولد. سبحانك! سبحانك! فخرج على قومه من المحراب. كل ده كان في المحراب حب يدعوه بيتبدل اليه. ايوة ما هي العبادة هي اللي هتجيب الفتوحات
فخرج على قومه من المحراب فاوحى اليهم اضحية امرأة غيرت جغرافية الكرة الارضية اضحية امرأة صنعت تاريخ الامة العربية. بسبب تضحيتها الجزيرة العربية بقى لها وجود اوعى تستقل بدورك. اوعي تستقالي انت تقدري تعملي ايه. وانا في الحج السنة اللي فاتت دهيت فالواحد بيسعى ما بين الصفا والمروة. وايه ده الرخام بقى بتجري على رخام مش بتجري على
زي اللي كان بيجري عليه السيدة هاجر. وما انتش بتطلع جبل علي هنا وهنا زي السيدة هاجر. والتكييف على يمينك وشمالك مش الشمس ضاربة في دماغك زي السيدة هاجر. وكل الزروف
مش قادر وتعبان. وهي استحملت المرأة استحملت السيدة اسماء كانت بتروح تودي لرسول الله صلى الله عليه وسلم الطعام في الغار وهو مهاجر. المفاجأة اللي يعني كلنا عارفين وزات النطاقين ووادة الطعام وشقت نطاقها وحطت
هل تعلموا ان السيدة اسماء كانت حامل في هزه الفترة وانها كانت في الشهر التاسع وكانت بتمشي الكيلو مترات دي كلها رايح جاي عشان تعمل لدين الله. اوعي تستأقلي بدورك يا اختي. وخدي بالك ربنا رفعك
ما تنزليش نفسك ربنا اكرمك. ما تهنيش نفسك. شوفوا يا جماعة مريم. شوفوا مريم بتقول ايه. قالت لما لما لما حملت بعيس قالت يا ليتني مت قبل هذا وكنت نسيا منسيا. مش قادرة تستحمل الناس هتتكلم عنها. مش قادرة العفاف. العفاف يا اختي. العفاف يا بنات سانوي. يا اللي اهاليكم بييجوا يعني
بييجوا بيبكم بيبكم مش قادرين الام تيجي تقول مش عارفة اعمل لبنتي ايه! كل ما اقول لها حاجة عادي. يا بنتي انت اتأخرت للساعة اتناشر ليه؟ عادي. يا بنتي انت صاحبك بيتصل
بك واصحابك ازاي عادي يا بنتي ما تتكلمي معي عادي عادي. فين يا جماعة؟ فين عفاف مريم؟ بتقول وكنت نسيا منسيا. انا مش عايز يا ريتني اموت وما حدش يفتكر ان كان في واحدة في الدنيا اسمها مريم
شوفوا يا جماعة عفافها وصل لايه. البنت اللي بتقف في الجامعة الوقتي فرحانة ان ده بيبص لها وده بيعاكسها وده واقف معها ونمرة محمولها مع ده ونمرة بيتها مع ده
والشلة اللي هناك دي بتتكلم عنها. ازاي يا بنتي! ازاي يا اختي! ازاي تنزلي نفسك النزول ده! وربنا! يا اختي! ولم يمسسني بشر! ده انت لازم ما فيش حد يطمع منك بكلمة
ما فيش حد يطلع منك بنزرة. ما فيش حد يطلع منك بمسكة ايد ولا لمسة ايد ولو كان خطيبك. لازم تعززي نفسك. عارفة لو عملتي كده يوم ما تروحي بيت جوزك
هيبقى الضحكة منك لها تمن. ومسكة ايدك لها تمن. والقعدة معك لها تمن لانك غليتي نفسك. العفاف يا جماعة. كل النساء ربنا قال والحافظين فروجهم والحافظات الا مريم ما قالش حفظت فرجها
ما قالش حفظت فرجها. امال قال ايه؟ احصنت حصن تعملي حوالين نفسك حصن. ما فيش واحد يقدر يقرب منك. دا العفاف. ما فيش مخلوق يطمع بكلمة منك. ما فيش والا هترخصي نفسك. والله. والله هترخصي نفسك
اوعي تقولي لأ لو سمحت انا يعني ايه انا والله يعني في شاب ممتاز ومحترم وطيب وعلاقة يعني بريئة جدا جدا اوعي تقولي كده يا اختي اوعي تقولي الكلمة دي
عليك يعني اه ده الرسول عليه الصلاة والسلام بيقول اياكم اياكم ومحقرات الذنوب الوقفات بتاعة الجامعة دي. اياكم ومحقرات الذنوب. الرسول شاب التشبيه رهيب. قال ايه؟ قال مثلها زي قوم نزلوا في مكان. فده يجيب حتة خشبة صغيرة. وده حتة
خشبة صغيرة. وده حتة حطبة صغيرة. جمعوها على بعض اوقدوا نار باقمار عظيمة. اهي دي! اهي كده! الزنب الصغير ده! حطبة صغيرة مسكة الايد دي حطب صغيرة عليك حطبة صغيرة. بصيتوا لك حطبة صغيرة. المز اللي اترمت لك حطبة صغيرة. مكالمة بتاعة اخر الليل حطبة صغيرة. كل ده حطب على حطب على حطب
مين يوم القيامة نلاقي نهر منقضة مولعة نروح منها فين؟ نروح من ربنا فين؟ عفاف مريم يا اخوات عفاف مريم يا بنات سانوي عفاف مريم يا بنات الجامعة. عفاف مريم يا كل امرأة تريد ان تتقي الله وانها تسكن الفردوس الاعلى باذن الله
الشعار الذي بعد هذا وانذرهم يوم الحسرة انذرهم يوم الحسرة يوم الحسرات يوم يعض الظالم على يديه المفروض اعض على صبعي على اناملي على ايدي ازاي ايديا الاتنين دخلوا بوقي من كتر الندم
ازاي الندم وصل للدرجة دي ؟ ابو ابراهيم اللي اشرك بالله يقابل سيدنا ابراهيم يوم القيامة. يقول له يا بني اليوم اطيعك ولا اعصيك ابدا خلاص يا بني انا ما عدتش انا ما عدتش اخالفك. انا عدت اسمع كلامك. بعد ايه؟ بعد ايه هنيجي نقول هنسمع الكلام. بعد ايه هنقول هنتوب بعد ايه
آآ يتوجه ابراهيم الى ربه حتى يتشفع في ابيه فيقال له انظر تحت قدميك. فاذا بابيه قد مسخ اتمسخ في صورة ضبع ملتطخ بتاعه ثم يؤخذ من قوائمه ويلقى في جهنم
نفعه ايه الندم؟ وسيدنا ابراهيم عمل ايه ؟ يكسو على ركبتيه يقول ربي نفسي نفسي لا اسألك اليوم الا نفسي. هيعمل ايه ؟ هيعمل ايه ؟ هنعمل ايه يومين هنعمل ايه يومها لو ما تبناش من المعاصي اللي احنا عملناها قبل ما نرجع لربنا. وانذرهم يوم الحسرة. يا جماعة دي هي عاملة زي نتيجة الامتحان بالظبط. الطالب ييجي يروح كده الطالب اللي سقط بيندم قد ايه
يا ريتني زاكرت. واللي زاكر اخر يومين قبل الامتحان وبعد اخر يومين دول لقى نفسه نجح يقول يا ريتني امال لو كنت زاكرت اسبوع. كان حصل ايه؟ كله بيندم ليس يتحسر
اهل الجنة على شيء في الجنة الا على ساعة مرت لم يذكروا الله فيها ده انت صفحة القرآن متوسطة حوالي ست الاف حسنة بتتقرف تلات دقايق. يعني في الساعة تقرا وتقري عشرين صفحة. يعني حوالي مية وعشرين الف حسنة تندم ولا لأ؟ تندم ولا لأ؟ لو وزعنا على كل
كل واحد منكم يعني آآ يعني وكمان او بلاش الوكمان قدمت ام بي سري. وقلنا له الام بي سري ده في رقبتك كل كلمة سبحان الله! كل كلمة الحمد لله
كل كلمة لا اله الا الله هتتحسب اخر اليوم وتاخد عليها جنيه. قلت الف مرة الف جنيه الفين مرة الفين جنيه انت وشغلك. بالله عليكم هتبطلوا زكر؟ بالله عليكم ولو حد كلمكم هتتكلموا معه لو حد هتقول سبحان الله! يا عم انت عامل ايه ؟ الحمد لله. انت رايح فين ؟ لا حول ولا قوة الا بالله. خلاص
فلوس مش عايزين نندم يا جماعة. وانذرهم يوم الحسرة. اذ قضي الامر اذ قضي الامر خلاص يوم القيامة يجري ناس على رسول الله صلى الله عليه وسلم على الحوض. يا رسول الله نريد ان تسقينا من الحوض في هذا العطش الرهيب
فالرسول عليه الصلاة والسلام يلاقي الملايكة بتدفعهم عن الحوض بتدفعهم عن الحوض. فيقول الرسول عليه الصلاة والسلام يستغرب ازاي؟ ازاي امته تطفى عن الحوض؟ فتقول له الملائكة انك لا تدري ما احدث بعدك
ما انتاش عارف عملوا ايه يا رسول الله ما انتاش عارف لما كانت بتنزل الجامعة كانت بتقف مع مين يا رسول الله ما انتاش عارف كان بالليل بيقعد يتكلم ست ساعات في مكالمة مع مين يا رسول الله؟ ما انتاش عارف لما كانوا بيفتحوا الدش كانوا بيشغلوا القنوات شكلها ايه يا رسول الله
ما انتاش عارف لما كانوا بيروحوا المصايف بالصيف كانوا بيعملوا ايه يا رسول الله! ما انتاش عارف النمر اللي كانت على محمولهم يا رسول الله ما انتاش عارف الحاجات اللي كانت على الهارد ديسك بتاعهم في الكمبيوتر يا رسول الله
ما انتاش عارف الاغاني اللي كانوا بيسمعوها على الكاسيت يا رسول الله. فيقول رسول الله سحقا سحقا لمن بدل بعدي. الحاجة اللي قال لك بسببها يوم القيامة سحقا سحقا من الوقت يقول لها انت سحقا سحقا. قبل ما تتقال لك الكلمة الرهيبة دي
انذرهم يوم الحسرة اخر حاجة يا جماعة عشان يعني يعني احنا اقتربنا الوقتي من آآ يعني وقت نهاية البرنامج فانا مش عايز افتح في مواضيع. لان احنا لو فتحنا في مواضيع الموضوع كبير
موضوع كبير كبير اوي اوي والله يا جماعة. انا عايز اقول لكم ماذا انزل الليلة من الخزائن كل ليلة عطاءات ونفحات وفتوحات بتنزل من خزائن ربنا يا شباب يا اباء يا فضلاء يا امهات
يا اخواتي يا اخوتي يا حبايبي الصغيرين يا جماعة ايه يا جماعة! يا جماعة طريق الدين ده طريق كله فتوحات. وكله عطاءات. انتم مستنيين ايه؟ بالله عليك انت مستعد عشان تبني بيت دورين بس تعمل ايه
الخليج شبابك كله هتقضيه في الخليج هترجع كبير. يعني راجل كبير خلاص كبرت. شبابك كله ضيعته عشان تجيب فلوس تشتري بها حتة ارض وتبني بيت دورين. ما تلحقش ما تلحقش تطلع البيت الدور التالت. لان فلوسك هتبقى خلصت
طب اصرف الجنة تشتريه بكام تدفع فيك كام ؟ تدفع كم في واحدة تجوزها ها هتسافر كزا سنة وهتشتغل وتيجي تتجوز. طب لو كانت جميلة اوي ؟ هم طب لو ملكة جمال العالم طب لو حورية في الجنة تدفعه كم؟ تدفعوا كم في نعيم الجنة؟ يا جماعة يا جماعة انت ممكن تقعد في قبرك عشر تلاف سنة ممكن
في ناس بقى لها الاف السنين في القبور احنا نعرف الايام هتقوم امتى. ويوم القيامة خمسين الف سنة. يعني ستين الف سنة. بالله عليك اعددنا ايه لاهوال ستين الف سنة
اعدادنا ايه لكروبات ستين الف سنة قعدتنا ايه! اعدادنا ايه يا جماعة! اعدادنا ايه يوم ما نلقى الله سبحانه وتعالى احنا عاملين زي واحد له رصيد في البنك بس ما عرفش هو كم. كل يوم يروح انا عايز رصيد خد رصيد. يروح انا عايز رصيد خد رصيد. اليوم اللي بعده انا عايز رصيد خد رصيد. ييجي
مرة يقول انا عايز رصيد بس خلاص بس ايه ما عدش. ازاي؟ هو كده هو ده عمرك. رصيدك هو عمرك. كل يوم بتصحى بتقول يا رب انا عايز يوم جديد. خد يوم جديد
يا رب انا عايز يوم جديد خد يوم جديد يا رب انا عايز يوم جديد. خد يوم جديد. هتيجي في لحزة بس. بس ايه؟ ما عدش ما عدش ليه؟ خلاص نصيبك قدس
اصل الرصيد انت ما انتاش عارف هو كم انت بتسحب من رصيد ما تعرفش هو كم. فلازم تعمل حساب اللحزة اللي رصيدك هيخلص فيها عايزين نبقى فاطنين في معاملة الله. صورة مريم صورة جميلة. وكل حاجة فيها بتزلزل القلب. شف اخر اية وكم اهلكنا قبلهم من قرن. هل تحس منهم من احد
تسمع لهم ركزة. سابع حاجة سامع اي صوت؟ اللي كان واقف بيقول انا ربكم الاعلى وفين الدكتور فلان الفلاني؟ اللي كان يدخل القسم يقلب القسم ويقلب الدكاترة ويزل النايب ده ويزل النايب ده ويزل المريض ده. وبالقهر يعين اولاده
الجامعة ويزلم ناس احق من ولاده بالتعيين. راح فين؟ مات ويفتته ضلمت واتنازلت. والشقة اتباعت لغيره. هل تحس منهم من احد او تسمع لهم فين ؟ فين الشاب اللي كان مجنط عربيته ؟ يحك بالعربية ويفرمل بها يصحي الناس من نومها في البيوت. ومشغل طقم
اه سماعات يسمع عشرين شارع بعده. وفي شمة زيادة ولا في حادسة عربية على الطريق السريع ما حدش موجود يا جماعة هل تحس منهم من احد او تسمع لهم رجزة كان بداية الطريق
فخلف من بعدهم خلف اضاعوا الصلاة واتبعوا الشهوات لما الصلاة ضاعت المناعة ضاعت فاي فيروس عاد بيدخل عاد بيكتسح. لما الصلاة ضاعت لما الشباب ضيع الصلاة اي فيروس السكسوكة يدخل يكتسح وجوه الشباب. فيروس الاسترتش يدخل يكتسح اجساد المسلمات
فيروس الاغاني واللي يدخل يكتسح رنات المحمول فيروس صور الممسلين والمغنيين تدخل تكتسح جدران اوض بيوت الشباب طب امتى يا جماعة؟ امتى هنفوق انا عايز اقول لكم ان احنا اتكلمنا نزرة سريعة عن سورة مريم. وان شاء الله نكمل في سورة مريم بازن الله سبحانه وتعالى. انا عايز اقول لكم ان انت دلوقتي لو جيت الصبح قلت لك الحق ايه
تعرف ان امبارح كان في واحد بالليل بيوزع فلوس على الناس كده ببلاش فلوس كده. فلوس امبارح! اه والله. طب فلوس قد ايه! رزم رزم رزم ما بيديش تتحسر قد ايه وتندم قد ايه؟ بقى انا فاتني الفرصة دي اقول لك لأ استنى ده كل ليلة بيجي يوزع الرزم دي
هتضيع الفرصة دي منك تاني الملك كل ليلة بيتنزل بيقول هل من سائل فاعطيه هل من مستشف فاشفيه هل من مستغفر فاغفر له هل من تائب فاتوب عليه؟ عايزين يا جماعة عايزين نقوم التلت الاخير من الليل. او اللي مش قادر يقوم في اي وقت من الليل. بس نقوم بسورة مريم. نقوم
الصورة اللي كلها معجزات وعطاءات لاولياء الله. وعقوبات للي عصوا الله. نقوم نجرب كده بعد ما فهمنا منها الجزء اللي فهمناه. هنعيش معها ولا لأ لو واحد من خارج الكرة الارضية سمع حديس رسول الله صلى الله عليه وسلم ان الملك بيتنزل في التلت الاخير يقول هل من سائل فاعطيه
هيتوقع ايه؟ الراجل ده يتوقع انه لما ينزل الكرة الارضية هيلاقي كل الناس صاحية بالنهار بالليل. ممكن يكونوا نايمين بالنهار او صاحيين انما كل الناس صاحية بالليل. ليه لان ده وقت قضاء الحوائج. لان التلت الاخير بالليل ده هو وقت هل من سائل فاعطيه؟ انت بتجري فين؟ التلت الاخير من الليل وقت قضاء
قم اقضي حوائجك في بطولة الخير من الليل. قم اطلب منه كل حاجة عشان يديك كل حاجة. هنعمل ايه مع صورة مريم مع سورة مريم نقوم بها الليلة نعيش الاسبوع ده معها. تقدري تحفظيها احفظيها. تقدر تحفزها احفظها. سورة مريم الصفحة قراءتها متوسط حوالي
ست الاف حسنة. لو عدينا الحروف. سورة مريم لو حسبتها هتلاقي هتاخد حوالي خمسين الف حسنة لو قريتها بس خمسين الف حاسس تضيعهم ليه ؟ فما بالك لو حفظتها! فما بالك لو اشتريت شريط لاحد القراء اللي انت بتحبهم وسمعت سورة مريم فيها
فما بالك لو فتحت تفسيرها من اي تفسير صغير بسيط عندك. وقررت تفسيرها. تفسير كلام الله سبحانه وتعالى. عايزين نبدأ بقى نقرب من القرآن خطوة يا جماعة. عايزين نقرب من
كلام الله. القرآن ده القرآن ده القرآن يا جماعة القرآن ده اكبر معجزة في حياتك. القرآن ده ربنا بيقول الحرف بعشر حسنات الحرف بعشر حسنات ربنا عاملك بالحرف. يبقى الحرف فيه معجزة
يبقى يبقى كل حرف في القرآن ده معجزة. القرآن يا جماعة لما نزل على الجبل لو انزلنا هذا القرآن على جبل على الحجر. على الحجر مش على قلوبنا لرأيته خاشعا متصدعا هينهار من خشية الله. طب انت القرآن لما بينزل على قلبك بيعمل ايه؟ القرآن يا جماعة لما
الجن سمعوه واذ صرفنا اليك نفخر من الجن. وان صرفنا اليك نفرا من الجن. يستمعون القرآن. فلما حضروه قالوا انصتوا ايه ده! ايه الجميل ده فلما قضي ولوا الى قومهم منذرين اتقلهم. حصل انقلاب في حياتهم بسبب القرآن. القرآن لما
سمعوه جبير ابن مطعم كان لسة كافر واتسحب وسمع النبي بيصلي بالمسلمين صلاة المغرب بصورة الطور يقول جبير ابن متعب في صحيح البخاري حتى ازا وصل رسول الله صلى الله عليه وسلم الى قول الله ام خلقوا من غير شيء؟ ام هم الخالقون؟ ام خلقوا السماوات
السماوات والارض بل لا يوقنون. اسمع فكاد قلبي ان يطير القرآن هو اللي قلب حياة الصحابة. مش عايز تتغير مش عايزة تتغيري. يبقى احنا بعاد عن القرآن ليه؟ مش خايفين. مش خايفين لما رسول الله يشتكينا لربنا يوم القيامة. ويقول يا رب ان قومي اتخذوا هذا القرآن
هذا القرآن مهجورا ده يتهجر! ازاي يا جماعة! ازاي! فيعني يعني يعني قبل ان اغادر مقامي هذا بفكركم ان احنا اتكلمنا عن انوار كاف ها يا عين صاد. الثقة والتحدي. اعرف قيمة الكتاب بتاعك. اعرف قيمة كلام الملك. واتكلمنا
النور ولم اكن بدعائك ربي شقي فهب لي من لدنك وليا. يا رب من لدنك بقى يا رب. لم اكن بدعائك ربي شقي. انا عايز حاجة من لدنك بلا اسباب يا رب. قم
يا رب يا رب انا انا انا طالب يا رب غلبان. واهلي ما حليتهمش. وبقى لي عشر سنين في الكلية. وشكلها لسة كمان عشر سنين تانيين كمان الله اعلم لا بعد ما هتخرج مش هلاقي شغل. طب انت عايز ايه؟ جوزني يا رب. وانت قومي يا رب
يا ربنا جوزني يا رب. يا رب يا رب حنن قلب جوزي علي يا رب. يا رب حنن قلب ابويا وامي علي. يا رب نجحني يا رب. قوموا يا جماعة. قوموا اطلبوا منه يا جماعة
يا جماعة ام موسى. ام موسى رمت ضناها بايديها في البحر. ضناها رماته في البحر. اللي حصل بعد كده ايه؟ اللي حصل بعد كده ان الباب خبط في فترة بعد ما بعتت اخته تدور عليه واخته لقت موسى وقالت لهم هاد لكم على واحدة ترضعه. اخت موسى راجعة بموسى على ايديها وامه قاعدة بتبكي جوة البيت مش عارفة
الباب خبط. ام موسى قامت. ملهوفة. مين اللي على الباب؟ بتفتح الباب لقت اخته ولقت ضناها ضناها بين ايديها. يقينا خدته وضمته على صدرها ابني ابني اللي لسه رمياه في البحر من دقايق من ساعات. يرجع لي لغاية باب بيتي ازاي مين اللي رجعه لي؟ غيرك يا رب شوية وتلاقي بنود فرعون
ايه ده! انتم هتاخدوا ضنايا مني تاني! لأ! لأ! ده انا كنت مرميه في البحر خايفة منكم! جايين تاخدوه تاني! احنا مش جايين ناخده! ده احنا جايين نحميك! وانت الضعيف
ده احنا واخدين امر من فرعون ان نحميك ونحميك. انتم اللي كنتم جايين من شوية الوقتي عايزين تاخدوه مني. جايين تحموني وانا برضعه عشان استجبت لامر الله. عشان وسقت في الله. عشان صدقت ربنا. عشان قالت له ما ليش غيرك يا رب على بابك يا رب. شوية خد الفلوس دي. فلوس ايه؟ فلوس اعمل
عشان تاكلي كويس عشان ترضعيه كويس كمان. شوية لقت موكب ملكي ده ايه! امرأة فرعون جاية في موكب ملكي ليه! ما هو هو امرأة فرعون عارفة ان ان ام موسى هي امه عشان تطمن على مرضعة القصر الاولى ام موسى ان هي هترضع ابنها كويس
ياه على كرمك يا رب. كريم قوي يا رب كريم والله والله كريم. كريم بس احنا نعرف كرمه قد ايه عشان كده انا بفكركم قيام الليل بسورة مريم الليلة بالله عليكم يا جماعة. والاسبوع ده نعيش معها وبفكركم اخر حاجة ان بكرة تلتاشر
وخمستاشر في الشهر العربي. الرسول عليه الصلاة والسلام قال من صام ثلاثة ايام في كل شهر تلات ايام في كل شهر كأنما صام الدهر كله. ليه؟ تلات تيام اليوم بعشر تيام
يبقى تلاتين يوم يبقى كل شهر لما تصوم تلتاشر اربعتاشر خمستاشر كانك صمت الشهر كله صمت الدهر كله. يبقى انت لما تصوم التلاتة يبقى ان شاء الله بازن الله سبحانه
على ايه اللي هيحصل؟ ربنا يديك صيام الدهر كله ويباعد بينك وبين النار سبعين خندق عن كل يوم. اتفقنا بازن الله اللهم لا تجعل في قلوبنا الاك اسأل الله سبحانه وتعالى ان يجمعنا دائما على خير. لقاءنا السبت الجاي ان شاء الله
اللهم املأ قلوبنا نورا. واملأ اسماعنا نورا. اللهم اعنا على قيام الليل. اللهم اعنا على صيام النهار. اللهم اسكننا الفردوس الاعلى مع نبيك وحبيبك محمد صلى الله عليه وسلم. ومتعنا يا رب
بالنظر الى وجهك الكريم الى لقاء معكم مع احبابي في الله السبت القادم باذن الله. اترككم باذن الله سبحانه وتعالى على امل في الله ان يجمعنا مرة اخرى سبحانك اللهم وبحمدك
اشهد ان لا اله الا انت استغفرك واتوب اليك